Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 1997. évi LXXXII. törvény (a továbbiakban: Mpt.)
Paragraph Index: 1670

(6) A hitelviszonyt megtestesítő értékpapírnál — függetlenül attól, hogy az a forgóeszközök, illetve a befektetett pénzügyi eszközök között szerepel — a mérleg fordulónapjára, illetve a negyedév utolsó napjára vonatkozó értékelésekor a piaci értéke több mint — az előző értékelés(ek)kor ráfordításként elszámolt értékvesztéssel csökkentett — könyv szerinti értéke, akkor a pozitív különbözettel a korábban elszámolt értékvesztést visszaírással csökkenteni kell. Az értékvesztés visszaírásával az értékpapír könyv szerinti értéke nem haladhatja meg az eredeti beszerzési értéket, illetve, ha a beszerzési érték magasabb a névértéknél (névérték felett vásárolt értékpapírnál), az értékvesztés visszaírásával az értékpapír könyv szerinti értéke nem haladhatja meg az adott értékpapír névértékét. Amennyiben 2000/125. szám a piaci érték meghaladja a visszaírás utáni könyv szerinti értéket, akkor a könyv szerinti érték és a piaci érték közötti különbözetet az értékelési különbözet tartalékával szemben értékelési különbözetként kell elszámolni.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes